מיס אם עומדת למות וכותבת צוואה בה היא מורשה את הבית והשטח סביבו לפינקי. למיס אם יש קרובה בשם מלבה וולי (אוולין ורדן) שתובעת לבטל את הצוואה וטוענת שפינקי סיממה את מיס אם כדי שתוריש לה את רכושה. פינקי לא מוותרת וניגשת למשפט אף על פי שחברי הקהילה השחורה מבקשים ממנה לוותר כדי לא לעורר בעיות גזעניות בעיירה.
השופט פוסק לטובת פינקי. תומאס מגיע ומציע לפינקי למכור את האחוזה, לנסוע לדנוור, להתחתן ולחיות שם כלבנה. היא מסרבת לו בכאב לב ומודיעה כי תפקידה להישאר במקום ולעזור לבני קהילתה השחורים.
פינקי פותחת במקום מרפאה ובית ספר לאחיות של נערות שחורות.
Someone You Loved
Someone You Loved הוא סינגל שהוקלט על ידי הזמר הסקוטי לואיס קפלדי, מתוך מיני-אלבום של קפלדי, "Breach". השיר יצא לאור ב-8 בנובמבר 2018, על ידי חברות התקליטים יוניברסל ורטיגו רקורדס, כסינגל השלישי מתוך המיני-אלבום.
רקע וכתיבה.
השיר נכתב על ידי לואיס קפלדי, סמואל רומס, תומאס ברנס, פטר קליהר ובנג’מין קוהן, השיר בסגנון פופ.
קליפ.
הווידאו קליפ המלא שיצא עבור השיר, הועלה לערוץ היוטיוב של לואיס קפלדי ב-29 באוגוסט 2019, בקליפ ניתן לראות את קפלדי מסתובב בעיר גדולה, תוך כדי שהוא מבצע את השיר.
יאמה T70
יאמה T70 (באנגלית: Yema T70) הוא קרוסאובר קומפקטי מתוצרת יצרנית כלי הרכב הסינית Yema Auto (שם רשמי: Sichuan Yema Automobile Co., Ltd) אשר מיוצר משנת 2015 בסין.
ג'קסון הייז
ג'קסון ריד הייז (באנגלית: Jaxson Reed Hayes; נולד ב-23 במאי 2000) הוא כדורסלן אמריקאי המשחק בקבוצת ניו אורלינס פליקנס מליגת ה-NBA, בעמדת הסנטר.
קריירת תיכונים ומכללות.
הייז נולד בעיר נורמן שבאוקלהומה, ובגיל 3 עבר עם משפחתו לסינסינטי, אוהיו. אביו, ג'ונתן הייז, שיחק בליגת ה-NFL בין השנים 1985–1996, בעמדת הטייט אנד. בשנת 2018 זכה הייז עם קבוצת הכדורסל של "תיכון מולר" באליפות התיכונים של אוהיו.
בקיץ 2018 החל ללמוד באוניברסיטת טקסס באוסטין, ובעונתו היחידה בקבוצת הכדורסל שלה רשם ממוצעים של 10.0 נקודות (ב-72.8% מהשדה), 5.0 ריבאונדים ו-2.2 חסימות למשחק. בסיום אותה עונה זכה בתואר הרוקי המצטיין של מחוז ה-Big 12, וכן נבחר לחמישייה השנייה של העונה ולחמישיית ההגנה הראשונה של העונה במחוז. באפריל 2019 הודיע על כוונתו לעזוב את האוניברסיטה כבר לאחר עונה אחת, ולהעמיד את עצמו לבחירה בדראפט ה-NBA.
קריירה ב-NBA.
בדראפט ה-NBA 2019 נלקח הייז בבחירה השמינית על ידי אטלנטה הוקס, ומיד הועבר בטרייד לניו אורלינס פליקנס, יחד עם ניקיל אלכסנדר-ווקר (הבחירה ה-17) ומרכוס לוסדה סילבה (הבחירה ה-35), בתמורה לדיאנדרה האנטר (הבחירה הרביעית), ג'ורדן בון (הבחירה ה-57) וסולומון היל. במשחקו הראשון ב-NBA, ב-18 באוקטובר 2019, קלע 19 נקודות (עם 9 מ-11 מהשדה) בהפסד קבוצתו מול גולדן סטייט ווריורס. לאורך אותה עונה שימש כמחליפו מהספסל של הסנטר דריק פייבורס, וקלע 7.4 נקודות בממוצע למשחק ב-67.2% קליעה מהשדה.
ג'קסון הייס
היילי קיוקו
היילי קיוקו אלקרופט (באנגלית: Hayley Kiyoko Alcroft; נולדה ב-3 באפריל 1991) היא זמרת-יוצרת, רקדנית ושחקנית אמריקאית.
ביוגרפיה.
קיוקו נולדה ב-3 באפריל 1991 בלוס אנג'לס, קליפורניה שבארצות הברית. אימה, שרה קוהארה היא מחליקה אמנותית וכוריאוגרפית, ואביה, הוא השחקן והקומיקאי ג'יימי אלקרופט. אמה ילידת קנדה ממוצא יפני ואביה הוא אמריקאי מאוהיו והוא ממוצא אנגלי וסקוטי. לקיוקו יש שני אחים, אליסיה ותאצ'ר.
עם סיום לימודי התיכון, היא התקבלה לבית הספר למוזיקה של קלייב דייוויס באוניברסיטת ניו יורק, בתחילה דחתה את הלימודים עד שבסופו של דבר ביטלה לגמרי עקב הזדמנויות למינוף הקריירה.
קריירה.
ב-12 במרץ 2013, היא הוציאה את המיני-אלבום הראשון שלה, "A Belle to Remember".
ב-3 בפברואר 2015, היא הוציאה את המיני-אלבום השני שלה, "This Side of Paradise".
ב-24 ביוני 2015, הוציאה את הסינגל "Girls Like Girls", שנכלל במיני-אלבום השני שלה.
ב-30 בספטמבר 2016, היא הוציאה את המיני-אלבום השלישי שלה, "Citrine".
ב-19 באוקטובר 2017, היא הוציאה את הסינגל "Feelings".
ב-11 בינואר 2018, היא הוציאה את הסינגל "Curious".
ב-30 במרץ 2018, היא הוציאה את אלבום המוזיקה הראשון שלה, "Expectations".
ב-31 במאי 2018, הוציאה, בשיתוף פעולה עם קלאני, את הסינגל "What I Need".
בשנת 2019, הופיעה בקליפ לשיר "You Need to Calm Down" של הזמרת-יוצרת האמריקאית טיילור סוויפט אשר הוקדש לקהילת הלהט"ב.
ב-14 בינואר 2020 הוציאה את המיני-אלבום הרביעי שלה, "I'm Too Sensitive for This Shit", שיצא על ידי חברות התקליטים אמפייר דיסטריביושן ואטלנטיק רקורדס.
ב-30 באפריל 2021 הוציאה את הסינגל "Found My Friends", כחלק מתוך אלבום שני שעתיד לצאת. ב-1 ביוני 2021 יצא הסינגל השני "Chance". הסינגל השלישי שלה "Cherry", בשיתוף עם הזמרת פלטשר, יצא ב-16 בדצמבר 2021.
חיים אישיים.
קיוקו היא לסבית מוצהרת. היא יצאה מהארון בפני ההורים שלה כשהייתה בכיתה ו'.
לורים (תת-משפחה)
לורים (שם מדעי: Loriinae) היא תת-משפחה ממשפחת הדרראים החיים ברחבי אוסטרליה, גינאה החדשה ובדרום-מזרח אסיה. בתוכה כלולים שלושה שבטים: לורים, תוכונים ותוכיי התאנים.
בני הקבוצה הם תוכים צבעוניים בינוניים בגודלם החיים באזורים טרופיים, בעיקר ביערות גשם טרופיים אך גם באזורים יבשים יותר כמו סוואנות, חופים וגדות נהר והתוכון האוסטרלי נודד במדבריות אוסטרליה בלהקות רועשות.
התוכים מקבוצה זו התפתחו ליניקת צוף או לאכילה של פירות קטנים או זרעים, אותם הם מפיצים בסביבה. לשם כך רבים מהם פיתחו לשון ארוכה והם בעלי "מברשות" על לשונם, באמצעותן נאספת האבקה.
חלק מהמינים מהווים חיות מחמד נפוצות.
מבצע קטיף כלניות
מבצע קטיף כלניות הוא מבצע של צה"ל שהתרחש ב-6 בספטמבר 2003 במטרה להרוג את צמרת החמאס ברצועת עזה, אשר הייתה אחראית לסדרת פיגועים ברחבי ישראל.
רקע.
בעקבות פיגועים רצחניים שהחמאס ביצע ברחבי ישראל התקבלה החלטה להרוג את בכירי בחמאס. סלאח שחאדה מבכירי החמאס נהרג יחד עם אשתו שהייתה פעילת טרור באמצעות פצצה במשקל טון. מספר אזרחים שמערכת הביטחון לא ידעה על הימצאותם במבנה פח שצמוד לבית, נפגעו והדבר גרר ביקורת בינלאומית על החיסול והפגיעה באזרחים שאינם מעורבים.
בעקבות מעורבותו של אחמד יאסין בפיגועים רבים, התקבלה החלטה שניתן להרוג אותו אף על פי שהוא מההנהגה הדתית פוליטית ונכה. ההחלטה אושרה משפטית על ידי היועץ המשפטי לממשלה.
אל מערכת הביטחון הגיעה "ידיעת זהב" שכל צמרת החמאס תתכנס בשבת בדירת מסתור. לא התקבל מידע באיזה בית באיזו שעה תתבצע הפגישה.
ראש השב"כ אבי דיכטר התבטא "מעולם, בכל הקריירה המודיעינית שלי עד לאותו יום ואחרי אותו יום, יריב כל כך רציני לא עשה טעות כל כך גדולה, שגיאה אסטרטגית עמוקה".
ההכנות למבצע.
מיד עם קבלת הידיעה כוחות הביטחון החלו במעקב אחרי בכירי חמאס על מנת לאתר את מקום הפגישה. כוחות חיל האוויר עמדו בכוננות גבוהה עם מטוסים חמושים בפצצת MK-84 במשקל של כטון. צמרת הביטחון הישראלית בראשות ראש הממשלה אריאל שרון, שר הביטחון שאול מופז, הרמטכ"ל משה יעלון וראש השב"כ אבי דיכטר, וראש אגף מבצעים, ישראל זיו, התכנסה על מנת לעקוב מקרוב על פרטי המבצע.
מהלך המבצע.
לאחר מעקב ממושך נמצא הבית שצמרת החמאס תתכנס בו. בית פרטי בין שלוש קומות בשכונת א-רימאל של ד"ר מרואן אבו ראס, מרצה באוניברסיטה האסלאמית וחבר המועצה המחוקקת של החמאס. עם קבלת המידע התברר שבמרחק 5 מטרים מביתו של אבו ראס יש בניין רב קומות עם כ-40 משפחות. בבית התכנסו כ-12 מבכירי החמאס. מטוסי חיל האוויר המריאו חמושים בפצצת MK-84 על מנת להיות מוכנים לקבלת הפקודה. לאחר שהמטוסים באוויר יחידת חקר ביצועים של חיל האוויר הזהירה שפצצת MK-84 תגרום לנזק סביבתי כבד והם המליצו לא לבצע את המבצע. הרמטכ"ל משה יעלון הצטרף להמלצה לביטול המבצע, לעומת זאת ראש השב"כ אבי דיכטר דחף לביצוע התקיפה. הדיון הסתיים וראש הממשלה אריאל שרון ושר הביטחון שאול מופז קיבלו דעתו של יעלון והורו לבטל את התקיפה. 10 דקות לאחר מכן דיכטר עדכן שהגיעה ידיעה שצמרת החמאס מתכנסת בקומה השלישית. בעקבות זאת עלה הרעיון להשתמש בפצצת MK-82 במשקל של כרבע טון, שיגרום לנזק סביבתי נמוך. ראש הממשלה ושר הביטחון אישרו את התקיפה ומטוס חיל האוויר תקף את המבנה והשמיד את הקומה השנייה והשלישית. בכירי החמאס שישבו בקומה הראשונה ניצלו וברחו מהבית לכיוונים שונים.
ביקורת בעקבות הכישלון.
בעקבות הכישלון הוטחו האשמות הדדיות בין משה יעלון ואבי דיכטר. יעלון העביר ביקורת על המידע המודיעיני השגוי שצמרת החמאס בקומה העליונה, והעדיף שלא היו תוקפים כלל. מנגד דיכטר העביר ביקורת חריפה על השימוש בפצצה של כרבע טון ולא בפצצה גדולה יותר, שהייתה הורגת את כל צמרת החמאס, ומכה מכה קשה את ארגון הטרור.
המחבלים שניצלו.
כל המחבלים שהיו בבית נהרגו במהלך השנים חוץ מאסמאעיל הנייה, מוחמד דף (שנפצע קשה מאוד במספר ניסיונות חיסול) ומחמוד א-זהאר.
צים חברת השיט הישראלית
לוגו רצף
בביואינפורמטיקה, לוגו רצף הוא ייצוג גרפי של שימור הרצף של נוקלאוטידים (ב-DNA/RNA) או חומצות אמינו (ברצפי חלבון). לוגו רצף נוצר מאוסף רצפים מעומדים ומתאר את רצף ההסכמה ואת מגוון הרצפים. לוגו רצף משמש גם לתיאור מאפיינים של הרצף כמו אתרי קישור לחלבון ב-DNA או יחידות פונקציונליות בחלבונים.
יאמה T80